PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/VP/3/1/058	Bratislava 16. júla 2008	

	Protimonopolný úrad Slovenskej republiky, odbor koncentrácií v správnom konaní vedenom pod č. 0043/OK/2008 začatom dňa 24.06.2008 na základe oznámenia koncentrácie podnikateľom LS Corp. so sídlom ASEM Tower (21F), 159 Samsung-dong, Gangnam-gu, Soul, Južná Kórea prostredníctvom Mgr. Tomáša Marettu, advokáta Advokátskej kancelárie Čechová & Partners so sídlom Štúrová 4, 811 02 Bratislava vo veci koncentrácie podnikateľov LS Corp. so sídlom ASEM Tower (21F), 159 Samsung-dong, Gangnam-gu, Soul, Južná Kórea a Superior Essex Inc. so sídlom 150 Interstate North Parkway, Atlanta, GA 30339, Spojené štáty americké 	

rozhodol

na základe § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že vracia podnikateľovi LS Corp. so sídlom ASEM Tower (21F), 159 Samsung-dong, Gangnam-gu, Soul, Južná Kórea správny poplatok vo výške 100 000 Sk (slovom jedenstotisíc slovenských korún). Správny poplatok bude vrátený na účet číslo: 4010086301/3100, vedený vo Volksbank Slovensko, a.s. 

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 24.06.2008 doručené listom zaevidovaným pod č. 2441/2008 oznámenie koncentrácie podnikateľom LS Corp. so sídlom ASEM Tower (21F), 159 Samsung-dong, Gangnam-gu, Soul, Južná Kórea, ktorá do 30.06.2008 vystupovala pod obchodným menom LS Cable Ltd. (ďalej len „LS Corp.“) podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) prostredníctvom Mgr. Tomáša Marettu, advokáta Advokátskej kancelárie Čechová & Partners so sídlom Štúrová 4, 811 02 Bratislava (ďalej len „právny zástupca“) vo veci koncentrácie podnikateľov LS Corp. a Superior Essex Inc. so sídlom 150 Interstate North Parkway, Atlanta, GA 30339, Spojené štáty americké (ďalej len „SE“), na základe Zmluvy a Plánu zlúčenia uzatvorenej dňa 11.06.2008 medzi LS Cable Ltd. a SE (ďalej len „Zmluva“).  Dňa 30.06.2008 k Zmluve pristúpila spoločnosť Cyprus Acquisition Merger Sub, Inc. ako kupujúci, a to na základe Zmluvy o pristúpení uzatvorenou medzi spoločnosťami LS Cable, SE a Cyprus Acquisition Merger Sub, Inc. 
	
	Na základe tohto oznámenia sa dňa 24.06.2008 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov začalo správne konanie vo veci predmetnej koncentrácie, ktorému bolo pridelené číslo správneho konania 0043/OK/2008.

	Správny poplatok za oznámenie koncentrácie podľa zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 100 000 Sk bol podnikateľom LS Corp. zaplatený na účet úradu 24.06.2008.

	Dňa 00.00.2008 nadobudlo právoplatnosť rozhodnutie č. 2008/ZK/3/1/000 zo dňa 00.00.2008, ktorým úrad správne konanie vo veci predmetnej koncentrácie na základe § 32 ods. 2 písm. c) zákona zastavil, pretože dôvod na konanie nebol daný. 

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak.

	Podnikateľ LS Corp. prostredníctvom právneho zástupcu uviedol v liste zaevidovaným pod č. 2746/2008 zo dňa 10.07.2008 číslo účtu, na ktorý sa má správny poplatok vrátiť.
	
	Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa § 10 ods. 6 zákona č. 145/1995 Z.z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

								Ing. Dušan Valo
							riaditeľ odboru koncentrácií
Rozhodnutie sa doručuje:

Mgr. Tomáš Maretta
Advokátska kancelária Čechová & Partners
Štúrova 4
811 02 Bratislava